Podcast

En podcast er en lydfil (evt. med dias eller video) som nogen har lavet og lagt ud på nettet i mp3-format, som regel i form af et radioprogram, som overføres til ens mp3-afspiller og dermed kan høres hvor og når man vil. En rigtig podcast kan man abonnere på, således at den opdaterer hver gang der er nye filer/udsendelser. Både de store radiostationer og amatører sender podcasts, og nedenfor anbefaler jeg dem jeg selv abonnerer på. Jeg opregner dem i prioriteret rækkefølge, så mine yndlingspodcasts står øverst inden for hver kategori. Jeg vil løbende lægge til og trække fra i takt med at jeg finder nye og dropper gamle podcast, så denne side er altid under forandring.

Torben Sangild

Podcasts fra DR som jeg lytter til
Danmarks Radio er den største (og mest interessante) danske podcast-udbyder. Jeg omtaler kun de programmer som jeg selv abonnerer på - der er mange flere. Se hele listen og xml-adresserne her
 * Harddisken - Det mest oplagte podcast-program fra DR. Alt om teknologi og IT.
 * Kulturkontoret - Godt kulturdebatprogram med Steen Bille.
 * Sproglaboratoriet - Handler om sproget som noget der bruges kreativt og kommunikativt. Det er fx sproget i litteraturen, i retorikken, i EU, i skolen og i filosofien.
 * I hegnet - Glimrende satire over nutidens danskere, især latte-segmentet.
 * Danskernes Akademi - Glimrende interviews med forskere om interessante emner.
 * Besøgstid - Glimrende portrætprogram hvor Karen Secher besøger erfarne kulturpersonligheder
 * Agenda - Diskussioner af tendenser i tiden.
 * Apropos - Gode, eftertænksomme, daglige interviews om et ugentligt emne.
 * Eksistens - P1s filosofiske program er tilbage i magasinformat med tre sektioner.
 * Krause på tværs - Glimrende, indsigtsfulde interviews om især dansk politik.
 * Filmfolk på P1 - Portrætter af nogle af dansk films centrale aktører.
 * Kulturnyt - Daglige kulturnyheder.
 * Mads og monopolet - Et ret plat koncept (kendte mennesker rådgiver på en sjov måde ukendte mennesker som er i et dilemma), men af en eller anden grund underholdende og morsomt nok til at jeg lytter med med stor fornøjelse.
 * Radioklassikeren - Hør udsendelser og tematiske sammenklip fra DRs arkiver.
 * Mennesker og medier - Selv om ordet ‘medier’ næsten udelukkende bruges om journalistik, hvilket er alt for snævert, er det på de præmisser et godt og dybdegående program.
 * Alle tiders historie - Næsten udelukkende danmarkshistorie, desværre, men bortset fra det et udmærket program.

Andre podcasts jeg lytter til

 * Radiolab - Verdens bedste podcast! Superb populærvidenskabelig radio fra New York, som bruger lydmediet optimalt. (Opdatering: Nu er der kommet flere udsendelser fra arkivet efter en lang pause). Læs mere herog her.
 * Third Ear - Danmarks bedste podcast, der bruger mediet fuldt ud. Lavet af erfarne radiofolk.
 * Bogradio - Korte indslag om nye bøger med forfatterinterviews. Og ja, jeg er selv med til at lave det.
 * The Ricky Gervais Podcast - Meget morsom løs snak, der gang på gang føres uventede steder hen i kraft af naturtalentet Karl Pilkington.
 * The Onion Radio News - Verdens morsomste podcast fra verdens morsomste nyhedsmedie! Nu er der så også kommet en videopodcast (se nedenfor)
 * The Moth - Fantastiske og morsomme historier fra det virkelige liv fortalt af folk der kan fortælle.
 * In Our Time - Fremragende idehistorisk radioprogram fra BBC. Om emner som fx menneskelig evolution, skønhedsbegrebet, kunstig intelligens, den franske revolution eller Richard Wagner. Mere dybdegående, mere intellektuelt og samtidig mere engageret end noget dansk radioprogram.
 * Autograf - Grundige og kyndige interviews med danske komponister.
 * This American Life - Et fremragende og velproduceret program om alt muligt, primært gode historier fra det virkelige liv fortalt med stort engagement. (Trods titlen er de fleste emner almengyldige og ikke specifikt amerikanske). Læs mere her.
 * Copenhagen X podwalks - Tag den med ud i København og lær byen bedre at kende, kvarter for kvarter.
 * Pandora podcast - Om musikkens grundelementer - kort, klart og illustrativt formidlet.
 * Sindssygt langt ude københavnske godnathistorier - Boris Boll-Johansen laver pudsige løgnehistorier om København med lydeffekter af Bossy Bo.
 * Podjournalen - Karin Høghs podcast om podcast.
 * Ultra_FM - Herlev-Bibiliotekernes musikpodcast med vægten på ny musik uden for mainstream, ikke mindst electronica. (Læs evt. mere her).

Video-podcasts
Disse kræver at man kan vise billeder og video på sin Mp3-spiller.
 * Onion News Network - Verdens morsomste nyheder nu også i en TV-version.
 * Best of YouTube - Udvalgte videoer fra YouTube af høj kvalitet og stor underholdningsværdi.
 * Boing Boing TV - folkene bag verdens største weblog laver også TV.
 * Tate Shots - Tate Modern laver fremragende videopodcasts i forbindelse med deres kunstudstillinger.
 * ArkCast - Kunstmuseet Arkens video-podcast om deres udstillinger.
 * Magnum In Motion - Fotopodcast med flotte, kommenterede slideshows. Læs mere her

Links

 * Min Politiken-artikel om podcast
 * Wikipedia definerer podcast
 * DR Podcast
 * Podhead.dk - Portal til danske podcast
 * Diskussion af ordet “podcast” - en favoriserig af Apple?
 * Podblog - Dansk weblog om podcast v. Karin Høgh.

Til forsiden

Torben Sangild